Tabivere Huvikool
Tabivere Huvikool on huvikool Tartu maakonnas Tartu vallas Tabivere alevikus. Idee käivitada Tabiveres muusikakool teostus 1995. aastal, kui Heino Elleri nimelise Tartu Muusikakooli klaveriõpetaja Merle Kollomiga õnnestus avada Tabiveres Heino Elleri nimelise Tartu Muusikakooli filiaal. Tabivere laste võimalused olid siiski väga tagasihoidlikud ja kohe hakati tegelema võimaluste otsimisega tuua muusikakool Tabivere valla haldusalasse. See õnnestus 2011. aastal, kui tollase Tabivere vallavanema Aare Aunapi eestvedamisel asutati Tabivere valla huvikool. 2017. aasta Eesti omavalitsuste haldusreformi tulemusel läks Tabivere Tartu valla koosseisu ja 2019. aasta algusest kannab kool nime Tabivere Huvikool.